ร้านลูกชิ้นจังร้านนี้เป็นร้านแผงลอยเล็กๆค่ะ สือเนื่องจากได้ไปเดินเล่นที่กาดหน้าโลตัสคำเที่ยง
วันที่ไปเดินเป็นวันศุกร์ค่ะ มีขายของหลายอย่างเลยค่ะ แต่สะดุดตากับร้านนี้เพราะชื่อค่ะ
ชื่อน่ารักๆ ชื่อว่า ลูกชิ้นจัง คนขายอัธยาศัยดีคอยเรียกลูกค้าค่ะ

สำหรับเมนูร้านนี้เป็นลูกชิ้นทอดค่ะ เจ้าของร้านบอกว่าร้านเป็นเฟรนไชน์มาจากกรุงเทพฯค่ะ
เป็นลูกชิ้นปลาทอด ทรงแบบลูกชิ้นรักบี้ค่ะ แต่ว่าในส่วยของลูกชิ้นจะใช้เนื้อปลาถึง 80% ค่ะ
มีส่วนผสมของแป้งแค่ 10% เท่านั้นเองค่ะ

สั่งเป็นชุดนะคะ ชุดละ 30 บาทค่ะ แม่ค้าก็จะหั่นๆเป็นชิ้นเล็กๆให้ทานง่ายทานได้พอดีคำค่ะ
และนำลงไปทอดอีกครั้งให้ร้อนๆเลยค่ะ พอนำมาสะเด็ดน้ำมันสักหน่อยก็จะราดด้วยน้ำจิ้มเผ็ดหวาน
รสชาติอร่อยใช้ได้เลยค่ะ ไม่เผ็ดมากเกินไป แล้วแต่คนชอบราดมากหรือราดน้อยตามใจชอบเลยค่ะ
หรือถ้าใครยังไม่ทาน สามารถแยกน้ำจิ้มได้ด้วยค่ะ

ชอบที่แพ๊คเก็จด้วยค่ะ เหมือนถุงหิ้วเลย สามารถสอดนิ้วเข้าไปถือ เดินทานได้สะดวกมากๆเลยค่ะ
แถมยังมีขายเป็นถุงแบบยังไม่ได้ทอดถุงละ 150 บาทค่ะ และทางร้านยังรับส่งด้วยค่ะ
ทั้งเส้นหน้ามอ หลังมอและในตัวเมืองอีกด้วยค่ะ

รสชาติของลูกชิ้นอร่อยจริงค่ะ ไม่เหม็นคาวเลยอ่ะ ยิ่งทานร้อนๆยิ่งอร่อย
ตัวลูกชิ้นด้านนอกจะกรอบเล็กๆ และด้านในนุ่มชุ่มฉ่ำมากๆค่ะ